Načelnik Policijske uprave splitsko-dalmatinske Slobodan Marendić, čiji je sin 19-godišnji sin u utorak ujutro u Splitu pod utjecajem alkohola i zbog neprilagođene brzine vozilom, koje je bilo na 24-satnom raspolaganju načelniku Marendiću i kojeg je uzeo bez njegovog znanja, izazvao prometnu nesreću s materijalnom štetom, dao je ostavku na mjesto načelnika policijske uprave, piše Jutarnji list.

Prvi čovjek splitske policije i prije četiri godine kažnjen zbog korištenja službenog vozila u privatne svrhe, nakon posla bi mu djelatnici krim sektora služili kao osobni taksisti!?

Marendić: Djevojka ga je zamolila da je prebaci kući, uzeo je auto bez mog znanja. Tu večer popio je dva pića...

Marendićevom je sinu zbog počinjenog prekršaja izdan prekršajni nalog, kažnjen je novčanom kaznom od 6.500 kuna i vozačka mu je dozvola oduzeta na šest mjeseci. Uz to, bit će kazneno prijavljen zbog neovlaštene uporabe tuđe pokretne stvari.

Epilog je to stručnog nadzora u Policijskoj upravi splitsko-dalmatinskoj koji su proveli stručni tim Ravnateljstva policije i Služba za unutarnju kontrolu Kabineta ministra koji je dovršen u četvrtak.

Na prijedlog glavnog ravnatelja policije Nikole Miline, ministar unutarnjih poslova Davor Božinović donio je odluku da se na radno mjesto načelnika policijske uprave privremeno premjesti zamjenik glavnog ravnatelja policije Dražen Vitez.